નવા વર્ષની ઉજવણી માટે ગેટવે ઑફ ઇન્ડિયા ખાસ સ્થળ ગણાય છે. અહીં અનેક વાર નવા વર્ષની ઉજવણી દરમ્યાન મહિલાઓની છેડતીના બનાવો બન્યા છે ત્યારથી આવા ખાસ પ્રસંગે કડક સિક્યૉરિટીનું આયોજન કરવામાં આવે છે. આજે પણ નવા વર્ષની ઉજવણી માટે સુરક્ષાનાં અનેક પગલાં લેવામાં આવી રહ્યાં છે. ચોરી, લૂંટફાટ, મારઝૂડ, મહિલાઓની છેડતી જેવા બનાવો ન બને એના પર નજર રાખી શકાય એ માટે બધે CCTV કૅમેરા ઇન્સ્ટૉલ કરવામાં આવ્યા છે.